**समाचार**

**एस.आई., आर.आई. की सीधी भर्ती स्थगित**

कोरबा 09 जनवरी 2019 -अवर सचिव छत्तीसगढ़ शासन नगरीय प्रशासन एवं विकास विभाग अटल नगर रायपुर छत्तीसगढ़ के पत्र क्रमांक एफ.4-08/2018/18 अटलनगर दिनांक 08.01.2019 द्वारा नगरीय निकायों में लेखापाल, राजस्व निरीक्षक, स्वच्छता निरीक्षक के पद पर सीधी भर्ती की कार्यवाही को अपरिहार्य कारणोंवश आगामी आदेश पर्यन्त स्थगित किया गया है, जिसके परिपालन में आयुक्त श्री रणबीर शर्मा ने नगर पालिक निगम कोरबा में स्वच्छता निरीक्षक एवं राजस्व निरीक्षक के सीधी भर्ती के पदों पर व्यवसायिक परीक्षा मण्डल के माध्यम से चयनित अभ्यर्थियों की नियुक्ति की कार्यवाही शासन के आगामी आदेश पर्यन्त स्थगित कर दी है।